**PRILOGA 4 (minimalni standardi za pripravo osnutkov podzakonskih aktov, ki morajo biti priloženi k predlogu zakona v skladu z 8.b členom Poslovnika Vlade Republike Slovenije):**

Osnutek podzakonskega akta, priložen k predlogu zakona, vsebuje:

1. preambulo,
2. okvirni naslov,
3. po sklopih opisano vsebino podzakonskega akta,
4. normativni del.

Sestavine iz prejšnjega odstavka vsebujejo:

1. preambula vsebuje pravno podlago (navezava na predlagani zakon), iz nje pa je razvidno tudi, kdo podzakonski akt izda (vlada ali minister, Banka Slovenije, Agencija za …);
2. okvirni naslov vsebuje dovolj podatkov za identifikacijo podzakonskega akta, ne sme biti zavajajoč, mora biti drugačen od naslovov drugih pravnih aktov in iz njega mora biti razvidna vrsta podzakonskega akta (na primer uredba ali pravilnik);
3. vsebina, opisana po vsebinskih sklopih, vsebuje najmanj:

* opredelitev predmeta urejanja podzakonskega akta ter njegove ključne rešitve in pravne posledice. Iz opisa vsebine je jasno razvidno, kaj podzakonski akt ureja in kdo je naslovnik. Opis vsebine ne povzame samo naslova podzakonskega akta, ampak vsebuje vse ukrepe in rešitve, ki jih podzakonski akt uvaja, tako da naslovnik lahko predvidi svoj (prihodnji) pravni položaj,
* prehodni režim, kako bo veljavni sistem prešel na novo ureditev,
* predvideni začetek veljavnosti;

1. normativni del vsebuje osnutek določb normativne narave, in sicer najmanj:

* uvodno določbo,
* z določbami izražene ukrepe in rešitve, kot izhajajo iz opisa vsebine,
* morebitne prehodne določbe,
* končno določbo,
* morebitne priloge, ki izhajajo iz podzakonskega akta.

**OSNUTKI PODZAKONSKIH AKTOV, PRILOŽENI K PREDLOGU ZAKONA (jedro gradiva):**

**PREAMBULA IN OKVIRNI NASLOV PODZAKONSKEGA AKTA:**

Na podlagi … odstavka … člena Zakona o … (Uradni list RS, št. …) izdaja Vlada Republike Slovenije

**UREDBO**

**O …**

oziroma

Na podlagi … odstavka Zakona … (Uradni list RS, št. …) izdaja ministrica / minister za …

PRAVILNIK

O…

**VSEBINA, OPISANA PO VSEBINSKIH SKLOPIH:**

1. PREDMET UREJANJA (VSEBINA AKTA)
2. PREDSTAVITEV PO VSEBINSKIH SKLOPIH (ZA VSAK VSEBINSKI SKLOP POSEBEJ):
3. Opis ukrepa in rešitve
4. Naslovnik
5. Pravne posledice
6. PREHODNI REŽIM
7. ZAČETEK VELJAVNOSTI

**NORMATIVNI DEL**

(nomotehnično urejen osnutek določb)